Document ID: 32011R1051

KOMISIJOS ĮGYVENDINIMO REGLAMENTAS (ES) Nr. 1051/2011
2011 m. spalio 20 d.
kuriuo įgyvendinamos Europos Parlamento ir Tarybos reglamento (ES) Nr. 692/2011 dėl Europos turizmo statistikos nuostatos dėl kokybės ataskaitų struktūros ir duomenų perdavimo
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2011 m. liepos 6 d. Europos Parlamento ir Tarybos reglamentą (ES) Nr. 692/2011 dėl Europos turizmo statistikos (1), ypač į jo 6 straipsnio 4 dalį ir 9 straipsnio 2 ir 3 dalis,
kadangi:
(1)
Reglamentu (ES) Nr. 692/2011 nustatyta bendra sistemingo Europos turizmo statistikos rinkimo, rengimo ir sklaidos sistema;
(2)
reikėtų užtikrinti pakankamą skleidžiamos informacijos ir šiuo metu rengiamų turizmo statistikos eilučių kokybės lygį;
(3)
reikėtų nustatyti kokybės ataskaitų teikimo tvarką ir struktūrą bei praktinę duomenų perdavimo tvarką;
(4)
Europos turizmo statistiką reikėtų naudoti kuo plačiau, užtikrinant atskirų duomenų įrašų konfidencialumą;
(5)
valstybėms narėms turėtų būti pateikti tam tikri duomenys, kad nacionaliniu lygmeniu turizmo statistinė aprėptis būtų išsami;
(6)
šiame reglamente nustatytos priemonės atitinka Europos statistikos sistemos komiteto nuomonę,
PRIĖMĖ ŠĮ REGLAMENTĄ:
1 straipsnis
Kokybės ataskaitų teikimo tvarka ir struktūra nustatytos I priede.
2 straipsnis
Suvestinių duomenų lentelių teikimo taisyklės nustatytos II priede.
3 straipsnis
Mikroduomenų rinkmenų teikimo taisyklės nustatytos III priede.
4 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. spalio 20 d.

Labels: 12
19
0